Document ID: 32005R0078

UREDBA KOMISIJE (ES) št. 78/2005
z dne 19. januarja 2005
o spremembi Uredbe (ES) št. 466/2001 glede težkih kovin
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 315/93 z dne 8. februarja 1993 o določitvi postopkov Skupnosti za kontaminate v hrani (1), in zlasti člena 2(3) Uredbe,
po posvetovanju z Znanstvenim odborom za hrano in Evropsko agencijo za varno hrano,
ob upoštevanju naslednjega:
(1)
Uredba Komisije (ES) št. 466/2001 (2) določa mejne vrednosti nekaterih kontaminatov v živilih. Ti ukrepi, ki so bili posebej spremenjeni z Uredbo Komisije (ES) št. 221/2002 (3), vključujejo mejne vrednosti za težke kovine svinec, kadmij in živo srebro.
(2)
Bistveno je, da se zaradi varovanja javnega zdravja, ravni onesnaževal ohranijo na ravneh, ki ne povzročajo zaskrbljenosti v zvezi z zdravjem. Mejne vrednosti za svinec, kadmij in živo srebro morajo biti varne in na tako nizki ravni, kot je to še razumno mogoče doseči (ALARA) na podlagi dobre proizvodne prakse in kmetijske/ribolovne prakse. Na podlagi novih podatkov o doseganju mejnih vrednosti v nekaterih vodnih vrstah, je treba revidirati ustrezne določbe Priloge I k Uredbi (ES) št. 466/2001 za ta onesnaževala v določeni hrani. Revidirane določbe ohranjajo visoko raven varstva potrošnikov.
(3)
Uredbo (ES) št. 466/2001 je treba ustrezno spremeniti.
(4)
Ukrepi, predvideni s to uredbo, so v skladu z mnenjem Stalnega odbora za živilsko verigo in zdravstveno varstvo živali -
SPREJELA NASLEDNJO UREDBO:
Člen 1
Priloga I k Uredbi (ES) št. 466/2001 se spremeni, kakor je navedeno v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. januarja 2005

Labels: 1
17
20
0
3
6